text: Del 2 d'abril al 26 de juny
  Organitza: Oficina de Turisme de Figueres
  "Itinerari Torre Galatea" - 2 d'abril, 3 d'abril, 2 de maig, 24 i 25 de juny
  Aquest itinerari comença al Motel Hotel Empordà,on tastarem un vi clàssic acompanyat d'una tapa creada especialment pel mític restaurant. Tot seguit ens aturarem davant la Torre Galatea,a tocar de les noves lletres de la ciutat de Figueres, per tastar un vi més trencador, mentre expliquem algunes anècdotes dalinianes. Acabarem a la taula del restaurant Integral per fer un viatge al futur i tastar les seves propostes veganes maridades amb un tercer vi, de mínima intervenció i màxima tipicitat.
  "Itinerari DO Empordà" - 4 d'abril, 1 maig, 26 juny
  Aquest itinerari comença a la nova seu del Consell Regulador de la DO Empordà:per inaugurar-la destaparem un vi festiu mentre es presenten les característiques d'aquesta regió vinícola. Tot seguit farem cap al restaurant Can Jeroni mentre tastem un altre vi empordanès, més clàssic. Acabarem al restaurant Bocam,on tastarem algunes de les seves creacions comestibles maridades amb un tercer vi del territori
  Preus: Tarifa completa 25 euros
  Tarifes reduïdes: Estudiants majors d'edat, Carnet Jove, jubilats i persones que presentin el carnet de discapacitat: 20 euros